LidanRubinov/Halacha-QA huggingface dataset:
שאלה: סעודה בפיצה: מה הדין אם אני שבע מאכילת פיצה אחת, אשר ברכתה בורא מיני מזונות האם אני צריך לברך ברכת המזון?
תשובה: פיצה ברכתה בדרך כלל "המוציא". ומה שמכנינסים בה קצת חלב בעיסה, אין זה פוטר אותה מברכת "המוציא", כמו שחלה מתוקה שמכניסים בה קצת מי-פירות או סוכר לעיסה, אין ברכתה "מזונות". אם טעית וברכת על הפיצה "מזונות", עדיין יש לברך אחריה ברכת המזון.
שאלה: טוסטר אובן: בביתנו יש טוסטר אובן. האם יש אפשרות להשתמש בו גם כחלבי וגם כבשרי לאחר המתנה של כ-24 שעות? אם הכנתי חלות בטוסטר אובן שהוא חלבי, האם מותר לאכול את החלות עם מאכל בשרי?
תשובה: אם האוכל לא נגע בדופן, וכל מאכל מתחמם בכלי אחר, אין בזה בעיה, ומותר להכניסם בזה אחר זה. וכן מותר לך לאכול את החלות שהכנת בטוסטר אובן חלבי, עם בשר.
שאלה: כניסה ל "בית תפלה" בפטיסטי: במסגרת קורס מסויים הגעתי למקום, וגיליתי שזה נמצא ב"בית תפלה" בפטיסטי. רצית לדעת אם מותר (וכדאי) ללכת, הסיבה שאני הולך היא מפני "דע את האויב".
תשובה: על פי ההלכה אין להכנס לבית תפילה של נוכרים ואין הצדקה להכנס לשם, גם אם המטרה להכיר את האויב הרוחני, אפשר להכיר בדרכים אחרות.
שאלה: קניית דירה מכונס נכסים: נפלה לידי דירה בהזדמנות מכונס נכסים של הבנק, האם אפשר לקנות דירה מכונס נכסים, ואם אני לא גוזל את בעל הדירה הקודם?
תשובה: א. באופן כללי, אסור לקנות מהמכירות של "ההוצאה לפועל" או "מכונס נכסים" אשר מונו ע"י ערכאות המדינה. ב. חסרים פרטים בשאלה, כגון בגין מה עוקלה הדירה, ומי מינה את כונס הנכסים. תוספת הסבר: ישנן שתי בעיות בנושא: 1. יתכן והאדם ממנו עיקלו את הדירה איננו חייב על פי דין תורה, וכן אפשר שלפחות חלק מן החוב שבגינו עוקלה הדירה הרי כולל תוספת ריבית, הצמדה, הוצאות משפט וכיוצא באלו, שאינו חייב בהם על פי ההלכה, ואם כן הרי זה גזל גמור על פי תורתנו הקדושה. 2. האופן בו עושים רשויות החוק שומא לנכסי החייב אינו הגון והם מפסידים אותו על ידי שגובים על רכושו פחות משוויו האמיתי. למשל, על חוב שווה 100 גובים חפץ ששוה 200 ומוכרים אותו ב50-. הגביה נעשית ע פ מכרז אשר לעיתים 'תפור' מראש, ולעיתים מנוצל ע"י בעלי אינטרסים ומקבלי טובות הנאה מה"הוצאה לפועל". גם הת אותו גובה העו"ד כונס הנכסים הוא אחוז גבוה ומופקע, ואין לו אינטרס למכור בשווי האמיתי, לכן רוב בעלי החובות אינם מקבלים את כספם המלא. השו"ע פסק להלכה שאסור לקנות דבר הגזול מהגזלן ואסור לסעדו על שינויו כדי שיקנוהו, שכל העושה דברים אלו וכיו"ב מחזיק ידי עוברי עבירה ועובר על לפני עור לא תתן מכשול, והלוקח ממנו מטלטלין דינו כמו בלוקח מן הגנב. אמנם בדיעבד לאחר מעשה, אם כבר קנה מ"הוצאה לפועל" אין גזל בידו היות והבעלים התייאש יאוש גמור ויש שינוי רשות. אולם במקרה שלנו דהיינו קניית דירה, אפילו אם עבר וקנה מ"כונס הנכסים" גם אם התייאשו הבעלים עדיין אין שינוי רשות עד שיבוא הקונה וישנה בעצמו את הרישום בטאבו, ולכן הוא שותף במעשה הגזל. עם זאת, אם יוודעו פרטים נוספים שישפכו אור על המקרה יתכן ולגופו של הנידון יהיה מותר, וביחוד אם "כונס הנכסים" נתמנה ע"י בי"ד רבני שפועל ע"פ תורתנו הקדושה. מקורות לעיון: תוס' סוכה ל: ד"ה וקרקע, שו"ע חו"מ סימן שס"ט סעיף א', פסקי דין ירושלים   דיני ממונות ובירורי יהדות ו' עמוד י"ט ושכן דעת הגר"ש אלישיב, שו"ת "חבל נחלתו" ד' סימן מ"ט ועיין הערת הגר"ד ליאור בעמ' 9 שם. בברכת "השיבה שופטינו כבראשונה", הרב ניר אביב.
שאלה: האם ניתן לסלוח לסרבן אפור - הבהרה: הייתי רוצה ברשותך להעמיק את השאלה: אני רוצה לצטט חבר שלי ולשאול מה דעתך: הוא אומר שאין פסול בסרבנות אפורה מכיוון שבלאו הכי הישובים עצמם "נכנעו" ברגע שבאו לפנות אותם (הרי מראות ימית לא חזרו על עצמם והישובים לא גילו התנגדות נוכח צבא הגרוש) וגם מועצת יש"ע וויתרה על המאבק, הרי היא נכשלה בגדול בכפר מימון ובסופו של דבר הדתי הממוצע כמעט לא עשה דבר בכדי לעצור את האסון והוכחה לכך היא המספר המועט יחסית ( 7000) של מסתננים שהגיעו. אז כאשר הישובים "נכנעים" מועצת יש"ע - החליטה שלא לנצח, והדתי הממוצע לא "קם מהספה" איך בכלל אפשר לבוא בדרישות ממנו שיוותר על מקום העבודה שלו ויישב תקופה ארוכה בכלא (הוא אומר שלו היה חייל פשוט אז לא היה אכפת לו לשבת 28 יום) אבל הקרבה כ"כ גדולה כאשר המאבק אבוד - זו חוצפה לבקש ממנו, הוא אומר שלמרות שהיה בחטיבת הפינוי הוא לא גרש אף אחד וגם נמנע ככול יכולתו מלסייע בכל דבר שהוא. אבל אם חס וחלילה שוב יקרה אסון שכזה ושוב תתגלה אוזלת היד של הציבור הדתי ומועצת יש"ע - אז הוא יעשה אותו דבר. מה גם שאם הוא לא היה שם אז היו מביאים במקומו מישהוא אחר שכן יגרש בעוד הוא רק "יושב על המדרכה", מה דעת הרב?
תשובה: אפשר להבין אותו, אבל למעשה היה עליו לא להיות שם. אמנם מי שזו פרנסתו אינו צריך לסרב באופן שיגרום לאיבוד מקום עבודתו. אבל היה יכול למצוא דרכים להשתמט, ובמקרה הגרוע להיות חולה. וכמה חיילים ושוטרים בקבע התייעצו איתי, והצליחו להשתמט בלא שפוטרו ממקום עבודתם.
שאלה: השקעה בבורסה בחו"ל: האם מותר להשקיע כספים בבורסה בחו"ל, בעיקר מבחינת שבת. הבורסות בעולם לא עובדות בשבת וראשון אבל החברות שבהן מושקע הכסף אולי כן.
תשובה: הרוכש מניה של חברה נוכרית העובדת גם בשבת אינו מקבל שכר שבת באופן מיוחד ולכן הדבר מותר
שאלה: לבוש לא צנוע לצדקה.: כיוון שהתחזקתי, ואני יותר לא מתכוונת ללבוש חצאיות קצרות ולא צנועות, החלטתי למסור אותם. השאלה היא האם מותר לי למסור אותם לעניים או שמא אני אחטיא אותם בזה, או שאולי עדיף שאמסור אותם לגויים?
תשובה: אם ניתן להוסיף להם לבוש נוסף שיהפוך אותם ללבוש צנוע את יכולה לתרום אותם. אם לא - עדיף לגונזם. אומנם גויים אינם חייבים במצוות אולם אין לעודדם ללבוש בגגדים פרובוקאטיביים. יש לטהר את האוירה העולמית בכללה.
שאלה: הודעת חלל בשבת: האם מותר לנסוע (בשבת) להודיע על חלל (חייל) בשבת? אם כן מה הסיבה? והאם זה מקובל על רוב הרבנים?
תשובה: הודעה על חלל אינה פיקוח נפש ואין לחלל עליה שבת. גם ללא חילול שבת אין להודיע על חלל בשבת כדי לא לצער את המשפחה בשבת. אולם לצערנו בעידן התקשורת של ימינו כל ידיעה מגיעה בזמן אמת, גם בשבת. ויש חשש שהידיעה תיוודע דרך התקשורת או דרך אנשים שאינם רגישים דיים להודיע בצורה נאותה מבלי שייגרם למשפחה נזק, לכן יש לשקול כל מקרה לגופו: אצל משפחה דתית שאין חשש שייודע לה בדרך אחרת אין להודיע בשבת. למשפחה חילונית ההתר היחיד הוא ע"י שימוש בנהג נוכרי.
שאלה: חטא הרווקות: אני גבר בן 33, עובד, מתפרנסת ומשתדל כמה שיותר להטיב לחברה. אני עדיין רווק שבאופן אקטיבי מחפש בת זוג לחיים כבר מספר שנים. אמנם אף אחד לא מושלם, לא ידוע לי על משהו חריג אצלי (אפילו בנות אומרות כך). קודם כל, אני מרגיש רגשי אשמה על זה שעד גיל 33 לא הייתי נשוא, כאלו עשיתי חטא. חוץ מלהמשיך לחפש בת-זוג, כיצד אוכל "לכפר על אותו החטא מהעבר"?
תשובה: : העיקר הוא התיקון להבא. עשה מאמצים למצוא מה הנקודה שמפריעה לך בבחירת בת זוג. כדאי שתלך ליעוץ או יעוץ רבני או יעוץ מקצועי. זו עיקר האחריות שלך. על מה שאתה לא יכול אין אתה נתבע. אונס רחמנא פטריה ואין הקב"ה בא בטרוניה עם בריותיו. יתכן שאתה צריך לנסות להוריד ציפיות מבת זוג. תתמקד בעיקר תתמקד במידות של בת הזוג. בנוגע ליכולת לתקן את העבר ידוע שיש שני דברים מרכזיים המכפרים. תורה וגמילות חסדים. נסה לקבוע עתים לתוהר. ראוי שתלמד גם קצת עניני מוסר ומידות טובות. גמילות חסדים - זה יכול להיות בממונך. אולם עדיף שתעשה זאת בגופך. למשל אתה יכול ללכת למתנס שכונתי ולציע תרומה של מספר שעות שעויות שאתה יכול לתרום לילדים נזקקים וכד'. בזכות התורה וגמילות חסדים עם תפילה ותהילים תזכה בעזרת ה' למצוא זיווגך במהרה.
שאלה: כשרות תרופה: במהלך הריונה של אשתי ולאחריו היא נצרכה לקחת כדורי ברזל וחומצה פולית."פוריק הריון" המקובל לא היה טוב לגופה, והיא נתבקשה לקחת "פריפול"(ferrifol), לאחרונה שמעתי על פקפוק כשרות הכדורים. אשמח אם אוכל לקבל מידע נוסף בדבר הכדורים.
תשובה: מותר לבלוע כדור אם מתקיימים בו 3 תנאים: א. אין לו טעם. ב. בולעים אותו. ג. המדובר בחולה (לאו דווקא מסוכן).
שאלה: יחס לצבא כיום - המשך: למה לא לנתק כל מגע עם הצבא הזה? לפי מה שהרב אמר שככל שזה יותר גדול כן יותר גדול הניתוק מהצבא אז בעצם אנו אמורים להתנתק מהצבא לגמרי, מפני שההנתקות עוד לא נגמרה יש עוד הרבה יישובים שהממשלה תהרוס בעזרת צה"ל, למה לא להקדים רפואה למכה?
תשובה: כבר הסברתי כמה פעמים שהצבא בעיקר עושה דברים טובים ולא רק דברים רעים ועל כן היחס אליו מורכב.
שאלה: קריאת שמע על המיטה: אם התעוררתי באמצע הלילה, הלכתי לבית השימוש נטלתי וברכתי ברכות ההשכמה( שירותים) ואני רוצה לחזור לישון עלי להגיד "קריאת שמע על המיטה" שנית?
תשובה: קוראים פעם אחת בשביל כל הלילה גם אם קמים לשירותים באמצע וכדו'. הרב רואי מרגלית.
שאלה: טבק לעיסה: חבר טוב שהגיע לתקופה לארץ מעונין לדעת האם יש בעיית כשרות עם טבק לעיסה. מדובר בעלי טבק שברוב המקרים שרויים באיזה שהוא חומר של טעם וריח. את הטעם לא בולעים אלא פולטים החוצה. אבקש לדעת האם יש בעית כשרות עם לעיסת העלים הנ"ל.
תשובה: יש לברר מה הם החומרים שבהם משרים את הטבק
שאלה: מתיר אסורים ביציאה מכלא ישראלי: האם מי שאסור היום בבית הכלא, ומשתחרר לביתו צריך לברך ברכת מתיר אסורים?
תשובה: לענ"ד אין היום במדינת ישראל מקום לברכה זו כי אין נשקפת סכנה לאסיר בכלא.
שאלה: היחס להקמת הסנהדרין (בקשת הבהרה): אודה מאוד לרב שליט"א אם יואיל להבהיר ביתר פרוטרוט את מה שכבר השיב ביום ז מרחשון בענין היחס להקמת הסנהדרין: א) מדוע השם יומרני? ב) אלו מכוונותיו רצויות ואלה לאו? ג) אלו מהדברים שקרא הרב בעתונות אינם לאמיתה של תורה? ד) מה שאלו העצירות את הסנהדרין, האם מותר לפנות לערכאות בכדי להשתחרר, או האם רשאות הן להמנע מכך? האם יש בזה נ"מ? מה היתה תשובת הסנהדרין והאם רואה הרב את דבריהם אם לאו?
תשובה: א.הסנהדרין הוא מוסד-על שבו היו חברים רק סמוכים איש מפי איש עד מרע"ה והבקיאים בכל התורה כולה. ב. הצורך לחזק את מעמדו של משפט התורה וליצור אלטרנטיבה למערכת המשפט ולביהמ"ש העליון - אלו כונות רצויות. לשמש סנהדרין ממש - לא ולא! ג. הפסיקה לנערה הכלואה לסרב לעתור לביהמ"ש היא נגד ההלכה. מותר לעתור לערכאות כדי להציל רכוש כשאין ערכה תורנית וק"ו כדי להציל גוף מכליאה. אין שום הצדקה להמשיך את כליאתה של הנערה ולנהל על גבה מלחמות נגד המערכת המשפטית. את המאבק יש לנהל ע"י יצירת אלטרנטיבות והסברה רחבה ולא באמצעות נערה מסכנה הראויה לחופש.
שאלה: מצלמה בבית הכנסת בשבת: מתוך חשש מגניבות בבית הכנסת ולאחר מספר אירועים לא נעימים, החליט ועד בית הכנסת להתקין מצלמה שעובדת ללא הפסק. האם המצלמה יכולה להמשיך לעבוד בשבת או שצריך להפסיק את פעילותה בערב שבת?
תשובה: יכולה להמשיך לעבוד גם בשבת בתנאי שלא מופעלת בצורה כזו שכאשר נכנסים לזום שלה היא מתחילה לצלם או מגיבה ע"י נורה שנדלקת וכדו'. הרב רואי מרגלית. להמשך הדיון בנושא. לתשובת הרב אריאל.
שאלה: רחל מבכה על בניה: לפני כשנה מישהו אמר לי שאסור לקרוא לי רחל בגלל רחל אימנו שאיבדה את בניה. אמרו לי שאני צריכה להוסיף שם או אות לשמי. כמו כן לסבתא שלי קוראים גם רחל והיא איבדה את בנה היחיד (ברוך השם יש לה גם 7 בנות נפלאות). רציתי לדעת כמה נכון הדבר ואם עלי לעשות כך או להשאיר את השם שלי ככה כי הרי רחל אימנו היתה צדיקה גדולה.
תשובה: בשם הגר"מ אליהו שליט"א: אין שום בעיה בשם רחל ואפשר לכתחילה לקרוא בשם זה. הרב רואי מרגלית.
שאלה: אירוח אצל הורים בשבת: האם מותר לנו לאכול סעודת שבת אצל ההורים, כאשר יש שם חילול שבת של הדלקה וכיבוי אורות? (לא מדליקים אש, ומחממים את האוכל על הפלטה). יש לציין שההורים מאוד נעלבים כשאנו לא באים אליהם בשבת.
תשובה: גם במצב כזה מותר להגיע להורים רק צריך שלא יחללו שבת בכל מה שקשור לאירוח שלכם שם, כגון הדלקת אורות לפני שבת וגם דברים של חילול שבת בפרהסיה שלא יעשו שאתם נמצאים שם. וכן רצוי שתעשו שם אוירה יפה של שבת ומתוך כך אולי הם ישמרו שבת. הרב יאיר פרייליך.
שאלה: קינוח אף ברבים: אני וחברי התווכחנו האם מותר לקנח אף לפני כולם בבית הכנסת.הוא תמיד מתעטש ומקנח את האף בקול וכולם שומעים אותו. השאלה שלי היא: האם מותר לעשות את זה או שעדיף לצאת מבית הכנסת? האם יש בעיה לקנח את האף ברבים?
תשובה: איו איסור בזה אבל אם זה גורם לאנשים להשיח דעתם מהתפלה מן הראוי לצאת החוצה וכן דרך ארץ לא לקנח אף לפני אדם. הרב יאיר פרייליך.
שאלה: תפילת הדרך: כאשר אני יוצא לאיזו שהיא דרך אני בדרכי מתפלל תפילה קצרה שה יצליח דרכי לפי הנוסח המקובל. האם הדרך הרשמית היחידה להודות לקב"ה היא בתפילת "מודים" בשמונה עשרה? מדוע לא תוקן נוסח רשמי (ליורדי הים הולכי מדבריות וכו יש את האפשרות לברך הגומל) לדרך מוצלחת?
תשובה: תקנו נוסח של תפילת הדרך והוא כללי מאד לכל דרך שאדם הולך וכיוון שאומרים את זה עם שם ומלכות ראוי לא לשנות מנוסח זה. אדם יכול להודות לקב"ה תמיד וגם בתפילת 18 בברכת שומע תפילה אדם יכול להוסיף בקשות לקב"ה וגם להודות לו על כל מה שהוא רוצה. ברכת הגומל אומרים אותה אחרי שחזר ממקום סכנה או שהבריא ממחלה של כמה ימים או שחזר מנסיעה מסוכנת ועוד מקרים שמופיעים בהלכה בענין זה ולא מברכים סתם לפי ההרגשה. הרב יאיר פרייליך.
שאלה: כריכות של תפילין של יד: האם מותר לכרוך כריכות בתפילין של יד על המעברתא באמה או אסור להוסיף על 10 כריכות?
תשובה: אם זהו מנהג אבותיך - שמור עליו
שאלה: מנהגים שכדאי לעשות ביום בר-מצווה: מהם המנהגים שכדאי לעשות ביום בר המצוה? על מה צריך להקפיד המיוחד ביום בר המצוה?יש לי ולעוד ילד בבי"הכ בר מצוה באותה שבת והוחלט שנקרא לפי הגיל (הוא נולד יומים לפני)והוא יקרא פרשת "וארא" ואני פרשת "בא". מתי על אבי לברך "ברוך שפטרני"? בפרשת וארא או בא? יום בר המצוה שלי יהיה בשבת, האם יהיה מותר לי להתפלל ערבית לפני התיבה?
תשובה: יום הבר מצווה הוא יום קבלת עול מצוות וקבלת אחריות מלאה על כל דבר שאתה עושה ולכן ביום זה צריך לחשוב לעשות הכל בשלמות כי אם ההתחלה טובה ההמשך בעז"ה יהיה טוב וימשיך גם אח"כ להקפיד. תפילת ערבית של ערב שבת מותר לך להיות ש"ץ כאשר שבת זה יום ההולדת שלך לפי התאריך העברי. האבא מברך ברוך שפטרני כאשר הוא עולה לתורה מתאריך של הבר מצווה. הרב יאיר פרייליך.
שאלה: קריאת שמע בזמנה לפני תפילת שחרית: כאשר קוראים קריאת שמע לפני תפילת שחרית (כדי להספיק לקרוא אותה בזמן), מה בדיוק צריך לקרוא? האם מספיק לקרוא את הפרשיה הראשונה?
תשובה: לדעת רוב הפוסקים, רק הפסוק הראשון הוא מן התורה, לכן כתבו הב"י והרמ"א סימן מ"ו סעיף ט, שטוב לומר פסוק ראשון של שמע ר הקורבנות כדי לצאת בו ידי ק"ש. ובמשנה ברורה בסעיף ל"א כתב שי"א את שני הפרשיות  כי לפר"ח שניהם מהתורה. והטוב ביותר שיקרא את שלושת הפרשיות, כי לפר"ח טוב לצאת ידי זכירת יציאת מצרים בזמן ק"ש. הרב יאיר פרייליך.
שאלה: ברכת הודאה על לידת בת: לא מצאתי במקורות השונים איזכור לברכת הודאה על לידת בת. האם זה משום שלא מברכים? ואם לא מדוע? הרי על שמועה טובה צריך לברך. ומי שהולדת בת הינה בשורה טובה לו צריך לברך. ק"ו אם מדובר בלידת בת לאחר מספר בנים, שאז השלים את מצוות "פרו ורבו".
תשובה: בשעה שנתבשרו שנולד להם בן האב והאם מברכים הטוב והמיטיב, אך שרואים את הבת בפעם הראשונה מברכים שהחיינו  שו"ע או"ח סימן רכ"ג סעיף א מ"ב ב  וטוב שהאיש יברך ויכוון להוציא את אשתו ואשתו תתכוון לצאת בברכת בעלה  מ"ב ט"ו. הרב יאיר פרייליך.
שאלה: ברכת שהחיינו על שוקולד: האם לאחר שנה שלא אכלתי שוקולד אני צריך לברך עליו שהחיינו (לדעת מי שמברכים על שוקולד בורא פרי העץ)?
תשובה: ח תקנו לברך שהחיינו רק על פרות או ירקות המתחדשים משנה לשנה או פעמים בשנה אבל פרי שהוא אומנם עונתי אבל מצוי כל השנה כגון בשימורים אינו מברך עליו שהחיינו, לכן שוקולד כיוון שהוא מצוי כל השנה לא נברך עליו שהחיינו. שו"ע או"ח סימן רכ"ה סעיף ו רמ"א. הרב יאיר פרייליך.
שאלה: בדיקת תמרים מדגמית או אחד אחד?: האם יש לבדוק בשקית כל תמר, או שמא מספיק לבדוק שלושה?
תשובה: כאשר התמר טרי  לח  הוא נקי מתולעים אבל תמר יבש צריך לבדוק כל תמר ותמר לפתוח ולבדוק באור.  הרב מרדכי אליהו שליט"א. הרב יאיר פרייליך.
שאלה: והדרת פני זקן - על חשבון לימוד?: כל יום אני עולה באחת התחנות הראשונות של האוטובוס הלוקח אותי למקום עבודתי. בזמן הנסיעה בדר"כ אני לומד. 1. בפני מי בדיוק אני חייב לקום ולפנות לו את מקום ישיבתי- כל מי שמבוגר ממני? רק זקן? מה הגדרת זקן לענין זה? 2. האם אני צריך לבדוק באופן יזום מדי פעם האם עלה אדם כזה שצריך לפנות לו את מקומי (שכן בדר"כ עיניי שקועות בתוך ספר הלימוד)? 3. זמן לימוד זה יקר לי מאוד (קשה לי מאד למצוא שעות רבות אחרות ללימוד תורה במשך היום)- האם עובדה זו משפיעה על התשובה(שכן אם אפנה את מקומי, לא אוכל ללמוד תוך כדי עמידה באוטובוס)?
תשובה: יש להבחין בין קימה מפני הכבוד לבין פינוי מקום למי שזקוק לכך. זקן הוא קשיש מבן 70 ומעלה צריך רק לקום קצת מפניו אך אין צורך לפנות לו מקום אלא א"כ הוא חלש כמו"כ יש לפנות מקום לנכה, לחולה וכדו'. בפני אחרים אין חובה לא לקום ולא לפנות מקום. אין ערך ללימוד תורה על חשבון צער לזולת אלא א"כ הוא לא הבחין בזולת הסובל.
שאלה: נטילת ידים למי שסובל מפצעים: אני סובל מיובש ופצעים בידיים. האם יש מקום להקל בנטילת ידים כמו ביוהכ"פ שנוטלים רק עד סוף פרקי האצבעות?
תשובה: אפשר להקל.
שאלה: נרות חנוכה לנשים: ישנם אנשים הנוהגים לתת לנשותיהם בכל יום מימות חנוכה להדליק את הנר האחרון שבאותו היום.(הבעל מברך ומדליק ונר אחד נותן לאשתו להדליק). א.האם יש בזה בעיה הלכתית? ב.האם יש בזה ענין שהאשה משתתפת בפועל במצווה או שדי לה שתצא לגמרי ע"י הבעל ואין לה להדליק כלל?
תשובה: המנהג הנהוג בישראל מדורות שהאיש מדליק את כל הנרות ואין צורך לשנות. כי האיש והאשה כגוף אחד הם. וכאשר האיש מדליק הרי זה נחשב שהאשה עצמה הדליקה. הם כזוג כמשפחה מקיימים את המצוה. וכן כאשר האשה עושה מצות המוטלות עליה נחשב הדבר ששניהם מקיימים את המצוה.
שאלה: דין ממזרות כדין עמוניות?: ברצוני לשאול האם דין ממזרה כדין עמונית ומואבית ששם כתוב עמוני ולא עמונית? האם ילדיה של ממזרה עדיין נקראים ממזרים לעולם?
תשובה: יש דין שווה לממזר וממזרת ואם הם התחתנו עם ישראלי ת הולד ממזר לעולם.  שו"ע אבן העזר סימן ד סעיף י"ח. הרב יאיר פרייליך.
שאלה: כיצד עורכים סעודת הודיה: אודה לך מאוד אם תוכל לפרט לי במספר משפטים כיצד עורכים סעודת הודיה. האם ישנם עניינים מיוחדים שצריך לשים עלהם דגש?
תשובה: סעודת הודיה מזכרת לראשונה בתנ"ך כאשר אברהם מנצח את 4 המלכים מלכי צדק מביא לו לחם ויין ומברכים שם את הקב"ה שבזכותו ניצלו כולם וכן בראשית פרק י"ד פסוק י"ח. אין כללים בסעודת הודיה רק באמת לשבח את הקב"ה בפני אנשים על הטובה שעשה לך ורצוי לומר דברי תורה בסעודה זו. הרב יאיר פרייליך.
שאלה: תביעת חייבים חילוניים בבית משפט: יש לי עסק שעובד בפריסה ארצית ויש לנו הרבה לקוחות שמתחמקים מת רובם חילוניים. כשאנו מתחילים בתהליך תביעה בבית דין הדבר כרוך בהוצאות ובזבוז זמן כי הם לא באים והדבר עושה את כדאיות התביעה ללא כדאית בסכומים קטנים ובינוניים. האם נאלץ לוותר לכל חייב נוכל או יש אפשרות לגשת מייד לבית משפט כמה שיותר מהר כדי להוציא את הכסף במידה וידוע שהוא חילוני? כאשר העסק התבצע מחוץ לעיר מגורי והוא טוען שמוכן להתדיין בבית דין. האם חובה ללכת לעיר שלו שלוש פעמים אם הוא לא מופיע עד שנקבל אישור ללכת לבית משפט או שיש איזה פתח שנוכל לתבוע זאת בעירנו ולא לוותר גם על כסף זה?
תשובה: ראשית, יישר כח על הקפדתך על קיום הדין של פנייה לבתי הדין בענייני ממונות, ואתה ניצל בזה מעוון חילול ה' והרמת יד בתורת משה רבינו ע"ה, כפי שנבאר בהמשך. כפי שיתבאר אף באדם חילוני יש צורך בקבלת רשות מבית הדין על מנת להוציא את המגיע לך ע"י בתי המשפט האזרחיים. על מנת להקל על העניין אפשר לתבוע בבית הדין מספר תביעות ביחד, נוסף על כך בחוזה ההתקשרות אפשר להוסיף סעיף המחייב הדיינות בבית הדין הרבני בעירך. ביאור התשובה: בשאלתך יש שני חלקים. א. לגבי הליכה לערכאות, למדה הגמרא בגיטין "ואלה המשפטים אשר תשים לפניהם" ולא לפני הדיוטות, ולא לפני גויים. שאסור ללכת לדון לפני שופטים שאינם מוסמכים לכך על פי ההלכה, ואפילו במקום שדנים כדיני ישראל,  וכ"ש אם אינם דנים כדיני ישראל אלא כדיני הגויים, שיש בכך אף איסורי גזל אם נוטל ממון חבירו שלא על פי דין. והכלל שיש לנו להתנהג על פי 'אלה המשפטים' ולא על פי משפטי הגויים. וכתבו הרמב"ם והשולחן ערוך שכל הדן בדיני גויים ובערכאות שלהם הרי זה רשע וכאילו חרף וגדף והרים יד בתורת משה רבינו עליו ה טעם נוסף שנאמר באיסור זה הוא משום שמייקר שם אלילי הגויים, שכביכול משפטם עדיף על משפטי התורה ח"ו, ועל אסור ללכת לדון לפני שופטים שדנים לפי חוקי העמים, שיש בזה ביזוי התורה ומשפטי ישראל. אמנם הוסיפו הרמב"ם ושו"ע (חושן משפט סי' כו סעיף ב) - "היתה יד גויים תקיפה ובעל דינו אלם ואינו יכול להציל ממונו בדייני ישראל, יתבענו לדייני ישראל תחלה, אם לא רצה לבוא נוטל רשות מבית דין ומציל בדיני גויים מיד בעל דינו". בהלכה זו כתוב, שאם אין אפשרות ללכת לבית דין, מפני שבעל דינו סרבן, צריך לקבל אישור מבית הדין על מנת שיוכל להציל את ממונו ע"י הערכאות. הצורך בנטילת רשות מבית הדין באדם המסרב לבוא לדון בדין תורה, לדעת המהרש"ל הרי זו תקנה ומנהג בית דין ואינו מדאורייתא, ולדעת החתם סופר הוא מהתורה שעל ידי שנוטל רשות מבית דין המשפט נקרא על שם דייני ישראל ולא על שם דייני הגויים. מלבד זאת יש לדעת שגם אם יש רשות מבית דין, צריך לברר שאכן הממון שאתה תובע מגיע לך על פי דין תורה. על פי כל האמור לעיל צריך ללכת על כל דין ודין לקבל רשות מבית דין. להקל על העניין אפשר לתבוע בבית הדין מספר תביעות ביחד, נוסף על כך בחוזה ההתקשרות אפשר להוסיף סעיף המחייב הדיינות בבית הדין הרבני בעירך. ב. לגבי שאלתך היכן הוא מקום ההדיינות, כתב הרמ"א בחושן משפט סימן יד סעיף א "שכבר נהגו. התובע צריך ללילך אחר הנתבע". אך כל עוד הנתבע לא טוען כך סמכות הדיון היא בבית דין שתבעת בו ואם הוא לא יהיה מוכן לבוא לדין הרי הם יכולים לתת לך רשות לתבוע בערכאות. (הפתרון שהצענו לעיל לגבי הדיינות בבית דין מועיל גם כאן, אם תכתוב בחוזה שההדיינות תהיה בבית הדין שבעירך). בכבוד רב, הרב אברהם זרביב.
שאלה: כניסה לגן   מתנ"ס ששייכים לבית תפלה בפטיסטית - המשך: לאחרונה שאלתי את הרב בנוגע לכניסה לבית תפלה בפטיסטי, לצורך הכרת האויב הרוחני. התברר לי עתה שהמקום הוא לא בתוך בית התפלה, ולא בחזיתו. אלא מאחור, איפה שיש ברשותם גן ילדים ו או מתנ"ס. האם זה משנה את ההדרכה שקיבלתי מהרב, לא להיכנס לשם?
תשובה: אם אין זה מקום תפילה אין איסור להכנס. אך אין זה מהודר.
שאלה: מים לחמין בשבת: אני ספרדיה. האם מותר להוסיף מים רותחים לחמין בשבת עצמה, כאשר החמין על הפלטה וגם המים החמים בסיר על הפלטה?
תשובה: אם המים רותחים ביותר והאוכל מבושל כל צרכו, מותר.
שאלה: טבילת כלים למחט: האם מחט שתופרים בה עוף ממולא צריכה טבילה?
תשובה: צריך טבילה ללא ברכה, מפני שנוגע באוכל לפני שהאוכל "מוכן לאכילה", ויש לזה דין סכין של שחיטה, הטעונה טבילה ללא ברכה.
שאלה: כיבוד הורים מול צניעות: בחודשים האחרונים אני מאד מקפידה ללכת עם חצאיות ארוכות וגרביים, אבל אמא שלי לא אוהבת את זה והיא דורשת ממני ללכת בשבת עם חצאיות קצרות (אחרי הברך). מאד קשה לי להקשיב לה ואני לא מעוניינת ללכת עם חצאיות קצרות. מה עדיף, לכבד את אמא וללכת עם חצאית קצרה, או לעמוד על שלי ולהרגיז אותה? וכן מה הדין לגבי גרבייונים צמודים?
תשובה: אין לאמך זכות להורות לך על לבוש לא צנוע. חובת כבוד אב ואם לא חלה במקרה זה אולם שמרי על כבודה, דברי בנימוס. שבי איתה והסבירי לה בנחת את עמדתך.
שאלה: ספרי חול בשבת: בקיצוש"ע מקו"ח בהלכות שבת, "קצת המלאכות האסורות בשבת", כתוב שספרי חול ורומנים אסורים בשבת ואף בחול אסורים. יש לי שלוש שאלות: א. מהם בדיוק ההגדרות של ספרי חול ורומנים? הלכתית מה מותר ומה אסור? ב. כתוב שם גם שאסור למכור ספרים אלה, האם מותר לעבוד כספרנית בספריה שיש בה גם ספרים לא נקיים וכד? ג. מה הדין לגבי ספרים שהמורה מבקשת לקרוא בשיעורי ספרות?
תשובה: א. נחלקו רבותינו הראשונים האם מותר ללמוד לימודי חול בשבת. רוב הראשונים מתירים, והרמב"ם מחמיר מצד מידת חסידות. השולחן-ערוך פסק כדעות המתירות, והרוצה להחמיר על עצמו שלא ללמוד לימודי חול בשבת, רשאי. ולכן מותר לקרוא בספרי היסטוריה ומדע בשבת. אבל ספרים המכונים "רומנים", שיש בהם תיאורים המגרים את היצר-הרע, אסור לקרוא אף בחול. ב. זו בעיה לעבוד כספרנית בספריה שיש בה ספרים שאסור לקרוא בהם, ולמעשה יש בזה קצת סיוע לדבר עבירה. ג. צריך להסביר למורה שהדבר מנוגד להלכה ולמוסר היהודי.
שאלה: נרות חנוכה לאשה?: המנהג הנהוג בישראל מדורות שהאיש מדליק את כל הנרות ואין צורך לשנות. כי האיש והאשה כגוף אחד הם. וכאשר האיש מדליק הרי זה נחשב שהאשה עצמה הדליקה. הם כזוג כמשפחה מקיימים את המצוה. וכן כאשר האשה עושה מצות המוטלות עליה נחשב הדבר ששניהם מקיימים את המצוה. אז מה נורא אם האישה גם כן מדליקה? אצלי היא מדליקה 50 מיום שני והלאה. נאמר וציונו ברבים כולל האישה.
תשובה: אין זה נורא כלל אם גם האשה מדליקה. אך בעיני זה אומר שאשה והאיש אינם מרגישים כגוף אחד בדבר הזה. ומתוך כך נוצר הצורך לאשה להשתתף בפועל בהדלקה. ויותר טוב כאשר מרגישים כל כך יחד שמה שעושה האיש ממש עושה האשה.
שאלה: עבודה במקום בעייתי: האם מותר להמשיך לעבוד במקום עבודה שבו יש העלמות מס מצד המעסיק?
תשובה: במקרה של העלמות מס מצד המעסיק זה ענין שלו מול הרשויות ולך מותר להמשיך לעבוד שם בתנאי שהעלמות מס הם לא במשכורת שלך. הרב יאיר פרייליך.
שאלה: מעשר כספים על ת במקווה: אחרי ששמעתי שמותר להשקיע את כספי המעשר בקניית ספרי קודש אז רציתי לשאול - מותר להשתמש בכספי מעשר לכניסה למקווה?
תשובה: אפשר להשתמש בכספי מעשר רק למצוות שאין אדם מחוייב בהן כגון רכישת ספרים לשימוש זמני (בתנאי שייכתב עליהם שנרכשו בכסף מעשר ובגמר השימוש בהם יש לתורמם לישיבות). מקוה הוא חובה ואין לממנה בכספי מעשר.
שאלה: היחס לרבנות הראשית: מה צריך להיות יחסנו למוסד הרבנות הראשית בימינו אנו? האם מותר לשנות נוסח תפילה שתיקנה הרבנות הראשית - למשל תפילה ל המדינה, מי שברך לחיילי צה"ל וכו? שמעתי ממישהו שהרצי"ה היה מורה לא להגיד בישיבה הלל עם ברכה ביום העצמאות כיוון שהרבנות הראשית לא החליטה לעשות כן עד שהרב גורן זצ"ל פסק שיש לומר עם ברכה, הרב הסביר כי הישיבה אינה מקום פרטי של סוג חסידות, אלא ישיבה השואפת להיות כלל-ישראלית.
תשובה: הרבנות הראשית ממלאה תפקידים חשובים מאד. אך כיום היא אינה עוסקת בפסיקה בשאלות כלליות. אני מניח שכמה מחברי מועצת הרבנות הראשית אינם אומרים כלל את התפילה ל המדינה. על כן אין מניעה לתקן את התפילה לפי הצורך. הנוסח לא מקודש. זו לא תקנה של אנשי כנסת הגדולה שאין אנו רשאים לשנותה.
שאלה: נטילת ידים - רא"ש או רשב"א?: בסימן ד באו"ח סעיף יד ה"ביאור הלכה" מסביר מדוע יכול להביא עצמו לידי חיוב ברכה גם לרא"ש אם עשה צרכיו (ומיירי שכבר נטל מקודם כמבואר בסעיף) ובזה גם הרשב"א יודה, ואילו אם חזר לישון שנת קבע (שנוגע במקומות המטונפים) אין זה מועיל כיון שעדין חוששים לטעמו של הרשב"א. לא זכיתי להבין מה ההבדל?!
תשובה: הבאור הלכה דבור המתחיל ואפילו לא עשה צרכיו (סימן ד) כותב שיכול להגיד ברכת על נטילת ידים עם שאר ברכות השחר, אפילו שלא סמוך לנטילת ידים, ולפי זה כאשר לא ברך על נטילת ידים בלילה אלא רק בבוקר, יוכל לברך גם לרשב"א. ואילו אם ברך פעם ראשונה שקם וחזר לישון לא מברך שוב לרשב"א. הרב אברהם פרל.
שאלה: מעשר: אני משמש כבעל קורא וכחזן ראשי של בית הכנסת בהתנדבות כידוע זה גובה הרבה אנרגיות לימוד זמן וכו כמעט כמשרה שניה. האם זה יכול להוות כ"הפרשת מעשר"?
תשובה: לפי רוב הפוסקים מעשר כספים הוא לא חובה אלא מנהג טוב שצריך לתת צדקה ובמיוחד לעניים בני תורה אבל כידוע יש הרבה דברים שאפשר להוריד ממעשר כספים אבל אז לא יהיה כסף לעניים לכן גם במקרה שלך אם המצב דחוק אפשר להוריד ממעשר כספים אבל תמיד להשאיר משהו נכבד לצדקה. הרב יאיר פרייליך.
שאלה: תפילה בניקיון: האם מותר ליהודי להתפלל בסוף יום העבודה כאשר הוא מלוכלך בבגדיו מהעבודה אחרי שהוא הזיע וייתכן שלבניו אינם נקיים?
תשובה: מותר להתפלל, אבל מפני כבוד התפילה אם יוכל קודם לעשות מקלחת נראה שעדיף. הרב אברהם פרל.
שאלה: נגיעה ושירה לפני זקנים: אנחנו מתנדבות בבית מרפא לזקנים. האם מותר מגע של ליטוף וכד' כדי לשמח אותם? האם מותר לנו (כקבוצה) לשיר ולרקוד לפניהם? האם בשבת אנחנו יכולות לעשות להם קידוש?
תשובה: מותר לכן לעשות להם קידוש, אך יש להמנע ממגע וריקודים לפניהם.